Avbildning av Mesjastelen som viser inskripsjonen og steinens tilstand.
**Charles Simon Clermont-Ganneau** (født 19. februar 1846 i Paris, død 15. februar 1923 samme sted) var en fransk orientalist og arkeolog.

Liv og virke
------------

### Bakgrunn

Charles-Simon Clermont-Ganneau studerte orientalske språk i Paris ved *École des langues vivantes*. 

### Forskerkarriere

Han ble i 1867 sekretær og dragoman (tolk) ved det franske konsulat i Jerusalem. Clermont-Ganneau innla seg her stor fortjeneste ved å oppdage, utgi og tolke den berømte Mesa-innskriften fra Dhiban i Moabitterlandet; hans oversettelse (i *Revue Archéologique* 1870) var av høy kvalitet. 

Clermont-Ganneau oppdaget denne advarselstavle - det er forbudt for uvedkommende å betre tempelet i Jerusalem; nå i Det arkeologiske museum i Istanbul
I 1871 oppdaget han i Jerusalem en advarselsinnskrift som hadde hengt på balustraden utenfor det andre tempelet i Jerusalem. Innskriften var på gammelgresk, og advarte hedninger mot å betre tempelgrunnen. Det stod at dersom de trosset forbudet og likevel gikk inn, ville de bli straffet med døden om de ble tatt. Tavlen som Clermont-Ganneau fant og oversatte, havnet senere i Istanbuls arkeologiske museum. 

I 1873 ble han dragoman ved det franske gesandtskap i Konstantinopel. Gjentatte ganger ble han sendt til Syria og andre områder såvel av Frankrike som av England i vitenskapelige øyemed. På oppdrag av Palestine Exploration Fund i 1874 undersøkte han blant annet klippegraver rundt Jerusalem og likeså Paternosterkirken der, og gravde i Emmaus Nikopolis. I 1873/1874 identifiserte stedet for det bibelske Gezer, som han også utgravde. I 1880 ble han konsul i Jaffa. Han ledet også ekspedisjoner til Syria (1881), Kreta (1895) og Elephantine (1906 til 1908).

Charles-Simon Clermont-Ganneau påviste at alle de potteskår med moabittiske innskrifter som museet i Berlin hadde kjøpt, og hvis ekthet ble forfektet av tyske lærde, i realiteten var falske. Han utga i 1885 boken *Les fraudes archéologiques en Palestine* om dette. 

I 1889 ble han medlem av Institut de France og i 1890 professor i semittisk epigrafikk og arkeologi ved *Collège de France*. 

I 1903 var Clermont-Ganneau sentral i teamet som undersøkte den såkalte Saitafernes tiara, som Louvre-museet hadde kjøpt for 200.000 francs. Museet stilte ut tiaraen som en antikk hodepryd. Dette var det mange som trakk i tvil, og ettersom diskusjonen om hvor tiaraen egentlig stammet fra gikk stadig høyere, besluttet den franske regjeringen å nedsette en kommisjon som skulle undersøke gjenstanden, og satte Clermont-Ganneau til å lede kommisjonen. Resultatet ble at tiaraen ble erklært for å være et moderne russisk fabrikat. 

Blant Clermont-Ganneaus bokutgivelser kan nevne *Album d'antiquités orientales* fra 1897, og i 1888 startet han å gi ut *Recueil d'archéologie orientale*, der han dekket de nyeste oppdagelser, særlig de østerlandske innskrifter. Siden 1900 var han formann og leder for utgivelsen av *Répertoire d'épigraphie sémitique*. I det franske institutt fortsatte Clermont-Ganneau å (utgitte i *Compte-Rendu*); blant annet behandlet han papyrusene fra Elefantine.

Skrifter i utvalg
-----------------

* La Stele de Mesa, Roi de Moab. Paris 1870 (Digitalisat)
* L'imagerie phénicienne et la mythologie iconologique chez les Grecs. Paris 1880 (Digitalisat)
* Etudes d'archéologie orientale, 2 bind, Vieweg, Paris 1880, 1897, (Digitalisat bind 1)
* Les fraudes archéologiques. Leroux, Paris 1885 (Digitalisat)
* Palestine inconnue, Paris 1886 (Digitalisat)
* Recueil d'archéologie orientale, 8 bind, Paris 1888–1924
* Les antiquités semitiques, Paris 1890 (Tiltredelsesforelesning ved Collège de France; Digitalisat)
* Album d'antiquités orientales. Paris 1897
* Archaeological Researches in Palestine 1873–1874, 2 bind, London 1896 (Digitalisat Band 1, Digitalisat bind 2)

Referanser
----------

1. 1 2   Encyclopædia Britannica Online, oppført som Charles Clermont-Ganneau, Encyclopædia Britannica Online-ID biography/Charles-Clermont-Ganneau, besøkt 9. oktober 2017[Hentet fra Wikidata]
2. 1 2   annuaire prosopographique: la France savante, oppført som Charles Clermont-ganneau, CTHS person-ID 108651, besøkt 9. oktober 2017[Hentet fra Wikidata]
3. ↑   Proleksis Encyclopedia, Proleksis enciklopedija ID 15600[Hentet fra Wikidata]
4. 1 2   Social Networks and Archival Context, SNAC Ark-ID w6904864, besøkt 9. oktober 2017[Hentet fra Wikidata]
5. 1 2   BnFs generelle katalog, data.bnf.fr, besøkt 19. juni 2020[Hentet fra Wikidata]
6. 1 2   Léonore database, www2.culture.gouv.fr, besøkt 19. juni 2020[Hentet fra Wikidata]
7. 1 2   Léonore database, www2.culture.gouv.fr, besøkt 19. juni 2020[Hentet fra Wikidata]
8. 1 2 3   prosopo.ephe.fr, besøkt 19. juni 2020[Hentet fra Wikidata]
9. 1 2 3 4 5   annuaire prosopographique: la France savante, cths.fr, besøkt 19. juni 2020[Hentet fra Wikidata]
10. ↑   LIBRIS, libris.kb.se, utgitt 12. november 2012, besøkt 24. august 2018[Hentet fra Wikidata]
11. ↑   Bibliothèque nationale de France, data.bnf.fr, besøkt 19. juni 2020[Hentet fra Wikidata]
12. ↑   aibl.fr, besøkt 3. april 2023[Hentet fra Wikidata]

Kilder
------

* Ganneau, Charles Clermont- i Christian Blangstrup, *Salmonsens Konversationsleksikon* (2. udgave, 1920)
* Ganneau, Ch. C. i Christian Blangstrup, *Salmonsens Konversationsleksikon* (2. udgaves supplement, 1930)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** BNE
 |